钦定古今图书集成/理学汇编/文学典/第105卷 > 陈垲
## 钦定古今图书集成/理学汇编/文学典/第105卷 > 陈垲

按《浙江通志》：“垲字山甫，馀姚人。嘉靖壬辰进士。由行
人转南给事中。劾武定侯郭勋骄恣，严嵩欲见之，不
可，出为湖广参议，历广东提学副使。海瑞、庞尚鹏方
为诸生，皆第之高等。行部过厓山，改张弘范立石，书
宋少帝及其臣陆秀夫死国于此。转湖广参政归。林
居四十年，读书如寒士，诗文不为奇崛，有洪永风。”